《寿李映碧先生》
清代·朱用纯

举世皆尚年，所重在平生。不见期颐寿，适以摧令名。

省阁旧才期，朝章多建明。汉廷有张于，民自无冤声。

忠亮炳千古，岂直松乔龄。天心笃所佑，以持世道倾。

弱草萎疾风，寒松弥晚荣。要使仰止下，感慕有馀情。

韦编况夙好，著书万卷成。

作者简介：（1627—1698）明末清初江南昆山人，字致一，号柏庐。明诸生。入清，隐居教读。治学确守程朱理学，所著《治家格言》，流传颇广。康熙间坚辞博学鸿儒之荐。另有《愧讷集》、《大学中庸讲义》。